rejauldu/bengali-wikipedia huggingface dataset:
২০০২ আন্তর্মহাদেশীয় কাপ হচ্ছে ২০০২ সালের ৩রা ডিসেম্বর তারিখে আয়োজিত একটি ম্যাচ, যেখানে ২০০১–০২ উয়েফা চ্যাম্পিয়নস লীগ বিজয়ী স্পেনীয় ক্লাব রিয়াল মাদ্রিদ এবং ২০০২ কোপা লিবের্তাদোরেস বিজয়ী প্যারাগুয়ের ক্লাব অলিম্পিয়া মুখোমুখি হয়েছিল। আন্তর্মহাদেশীয় কাপের ইতিহাসে প্রথমবারের মতো ম্যাচটি জাপানের ইয়োকোহামা শহরের আন্তর্জাতিক স্টেডিয়াম ইয়োকোহামায় আয়োজিত হয়েছিল। এই ম্যাচটি অলিম্পিয়া এবং রিয়াল মাদ্রিদের উভয় ক্লাবের জন্যই একটি বিশেষ উপলক্ষ ছিল, কেননা উভয় ক্লাবই ২০০২ সালে তাদের শতবর্ষ উৎযাপন করেছে।Centenario del Real Madrid  Olimpia, 100 años de triunfos  রিয়াল মাদ্রিদ আক্রমণভাগের খেলোয়াড় রোনালদো এই ম্যাচের ম্যান অফ দ্য ম্যাচের পুরস্কার জয়লাভ করেছিল। ম্যাচের ১৪তম মিনিটে রোনালদো করা গোলের মাধ্যমে রিয়াল মাদ্রিদে ম্যাচে এগিয়ে যায়। পরবর্তীতে ৮৪তম মিনিটে গুতির করা গোলের মাধ্যমে রিয়াল মাদ্রিদ ২–০ গোলে তাদের জয় নিশ্চিত করে।  ম্যাচ  বিস্তারিত    গো১  ইকার ক্যাসিয়াসরা.ব্যা.২  মিচেল সালগাদোসে.ব্যা.৪  ফার্নান্দো হিয়েরো (অধি:)সে.ব্যা.৬ ইবান এলগেরালে.ব্যা.৩  রোবের্তো কার্লোস  সে.মি.২৪  ক্লদ্‌ মাকেলেলেসে.মি.১৯ এস্তেবান কাম্বিয়াসো   রা.উ.১০  লুইশ ফিগোঅ্যা.মি.৭ রাউল গোনসালেসলে.উ.৫ জিনেদিন জিদান   সে.ফ.১১ রোনালদো   বদলি:গো১৩ সেসার সানচেজর১৭ অস্কার মিনিয়ামব্রেসর২২ ফ্রান্সিস্কো পাভোন   ম১৪ গুতি   ম১৬ ফ্লাভিও কোসেইসাওম২১ সান্তিয়াগো সোলারি   আ৯ ফের্নান্দো মোরিয়েন্তেসম্যানেজার: ভিসেন্তে দেল বস্ক300px গো১  রিকার্দো তাভারেল্লিরা.ব্যা.২  নেস্তর ইসাসিসে.ব্যা.৩  নেলদন জেলায়াসে.ব্যা.১৫  পেদ্রো বেনিতেজলে.ব্যা.৪  হুয়ান রামোন জারারা.মি.১৬ সের্গিও অর্তেমানসে.মি.৬ হুলিও সেসার এনসিসো (অধি:)সে.মি.৫  হুলিও সেসার কাসেরেস  লে.মি.১১ ফের্নান্দো গাস্তোন কোর্দোবা   সে.ফ.১০  মিগেল আনহেল বেনিতেজ   সে.ফ.৮ এর্নান রদ্রিগো লোপেজবদলি:গো১২ দানিলো আসেভেলর১৪ হোসে আমারিয়াম৭ ফ্রান্সিস্কো এস্তাচেম১৮ কার্লোস এস্তিগারিবিয়াআ৯ রিচার্ত বায়েজ   আ১৭ মৌরো কাবায়েরো   আ১৯ গিলবের্তো পালাসিওসম্যানেজার: নেরি পুম্পিদো  ম্যান অফ দ্য ম্যাচ:  রোনালদো (রিয়াল মাদ্রিদ)  সহকারী রেফারি:  হোর্হে আরাঙ্গো (কলম্বিয়া)  হোর্হে হাইমেস (পেরু) চতুর্থ রেফারি:  তরু কামিকাওয়া (জাপান)  তথ্যসূত্র  বহিঃসংযোগ ফিফা নিবন্ধ  কনমেবল.কমে কোপা ইউরোপিয়া/সুদামেরিকানা টয়োটা ২০০২   বিষয়শ্রেণী:২০০২–০৩-এ ইউরোপীয় ফুটবল বিষয়শ্রেণী:২০০২-এ দক্ষিণ আমেরিকান ফুটবল বিষয়শ্রেণী:২০০২-এ জাপানী ফুটবল বিষয়শ্রেণী:আন্তর্মহাদেশীয় কাপ (ফুটবল) বিষয়শ্রেণী:রিয়াল মাদ্রিদ ফুটবল ক্লাবের ম্যাচ বিষয়শ্রেণী:ক্লাব অলিম্পিয়ার ম্যাচ বিষয়শ্রেণী:জাপানে আয়োজিত আন্তর্মহাদেশীয় কাপের (ফুটবল) ম্যাচ বিষয়শ্রেণী:২০০২–০৩-এ স্পেনীয় ফুটবল বিষয়শ্রেণী:ইয়োকোহামায় ক্রীড়া প্রতিযোগিতা বিষয়শ্রেণী:ডিসেম্বর ২০০২-এ ক্রীড়া অনুষ্ঠান বিষয়শ্রেণী:২০০২-এ ফুটবল
মিসিসিপি হাইওয়ে ৪৭৩ (এমএস ৪৭৩) হল কেন্দ্রীয় মিসিসিপি অঙ্গরাজ্যের ছোট রাজপথ। এটার দক্ষিণ প্রান্ত  হিন্ডস–কপিয়াহ কাউন্টির এর সাথে সংযোগস্থাপন করে। রাস্তাটি উত্তরে টেরি পর্যন্ত ভ্রমণ করে এবং পশ্চিমে মোড় নেয়। এমএস ৪৭৩ টেরিতে প্রবেশ করে, শেষ হয়েছে ইন্টারস্টেট ৫৫(আই-৫৫) এবং ইউ.এস. রুট ৫১ এ।  ১৯৫৭ সালে এমএস ২৭ থেকে  ইউএস ৫১ তে নামকরণ করা হয়। ১৯৬৭ সালে এমএস ৪৭৩ স্টেট হাইওয়ে ব্যবস্থাপনা থেকে বাদ দেওয়া হয়। ১৯৯৫ সালে কাউন্টি লাইন আই-৫৫/ইউএস ৫১ থেকে আবার এই সিস্টেমে অন্তর্ভুক্ত করা হয়।  যাত্রাপথের বিবরণ হিন্ডস বিভাগের পুরো রাস্তাটি বাঁধানো। এমএস ৪৭৩ জাতীয় মহাসড়ক ব্যাবস্থার (এন এইচ এস)  অংশ নয়, একটি মহাসড়ক ব্যাবস্থাকে অর্থনীতি, গতিশীলতা ও জাতির প্রতিরক্ষা জন্য সবচেয়ে গুরুত্বপূর্ণ হিসেবে চিহ্নিত করা হয়। এমএস ৪৭৩ মিসিসিপি কোড § ৬৫-৩-৩ দিয়ে আইনত সংজ্ঞায়িত। ২০১২ সাল, মিসিসিপি পরিবহন অধিদপ্তর (এম ডি ও টি) হিসাব করেছিল ৫,৩০০ যানবাহন আই-৫৫/ইউএস ৫১ এর পূর্বে,এবং ১,৩০০ এর মত যানবাহন হিন্ডস-কপিয়াহ বিভাগের উত্তরে যায়। এমএস ৪৭৩ (৬.৪কিমি) এবং টেরীর জন্যে ০.৯৫ মাইল (১.৫৩ কিমি) মিসিসিপি পরিবহন অধিদপ্তর দ্বারা পরিচালিত হয়।  এমএস ৪৭৩ হিন্ডস–কপিয়াহ কাউন্টি থেকে শুরু হয়ে উত্তর দিকে চলে গেছে। এটা নিকটবর্তী কিছু ডোবা অতিক্রম করে এবং কিছু কাঁচা রাস্তার সাথে সংযোগ স্থাপন করে। প্রায় এক মাইল (১.৬ কি.মি.) পরে, এমএস ৪৭৩ মনকিউর রোডে ছেদ করে ও  আরও উত্তরে চলতে থাকে।  বোজম্যান রোডে রাস্তাটি উত্তরপশ্চিমে মোড় নেয় এবং একটা ছোট জঙ্গলের মধ্যে দিয়ে চলতে থাকে। তারপর রাস্তাটি উত্তরে মোড় নেয় এবং ভ্যাগান ক্রিক অতিক্রম করে। উত্তরপশ্চিমে মোড় নিয়ে এমএস ৪৭৩ রোজমেরি রোডকে ছেদ করে এবং অবিলম্বে পশ্চিমের গাইনেস ড্রাইভ ও শ্যাডি ওকস দিয়ে চলতে থাকে। রাস্তাটি টেরিতে প্রবেশ করে এবং একটা রেলরোড অতিক্রম করে, যেটার মালিক কানাডিয়ান ন্যাশনাল ও ইলিনয় সেন্ট্রাল। রাস্তাটি উত্তরপশ্চিমে মোড় নেয় এবং টেরি শহরের কেন্দ্রস্থলে প্রবেশ করে। এমএস ৪৭৩ টেরি শহরের কেন্দ্রস্থল ত্যাগ করে এবং আই-৫৫ এর সামনের রাস্তার সাথে সংযোগ স্থাপন করে। রাস্তাটি পশ্চিমের গ্রীন গ্লাবেল রোড দিকে চলতে থাকে এবং আই-৫৫ এর ডায়মন্ড সংযোগস্থলে শেষ হয়।   ইতিহাস ১৯৫৭ সালে এমএস ৪৭৩ প্রথম নামকরণ করা হয়। এটা এমএস ২৭ এবং ইউএস ৫১-এর সংযোগকারী কঙ্কর বিছানো রাস্তা। পরের বছর রাস্তাটি পাকা করা হয়। ১৯৬০ সালে এমএস ৪৭৩ কপিয়াহ কাউন্টি থেকে  স্থানীয় রক্ষণাবেক্ষণে স্থানান্তর করা হয়।  দুই বছর পরে, ইউএস ৫১ এর সাথে আই-৫৫ সংযোগ স্থাপন করে এবং এমএস ৪৭৩ এর উত্তরপ্রান্ত পুরাতন ইউএস ৫১ এর সাথে একত্রিত হয়। ১৯৬৭ সালে এমএস ৪৭৩ সাময়িকভাবে স্টেট হাইওয়ে সিস্টেম থেকে বাদ দেওয়া হয় এবং সেই একই বছরে টেরিতে নির্মিত আই-৫৫/ইউএস ৫১ এর সাথে অদলবদল হয়। ১৯৭৪ সালে কপিয়াহ কাউন্টির পুরাতন জোটবদ্ধ রাস্তাটি পাকা করা হয়।  ১৯৯৫ সালে, এমএস ৪৭৩ আই-৫৫/ইউএস ৫১ পর্যন্ত প্রসারিত করা হয় এবং হিন্ডস কাউন্টির স্টেট হাইওয়ে সিস্টেম আবারও তালিকাভুক্ত হয়।   প্রধান ছেদসমুহ  তথ্যসূত্র  বিষয়শ্রেণী:মিসিসিপির বিভাগীয় মহাসড়ক বিষয়শ্রেণী:মিসিসিপি অঙ্গরাজ্যের মহাসড়ক
মার্বেল কুনো ব্যাঙ () হচ্ছে বুফো গণের একটি ব্যাঙের প্রজাতি। এদেরকে এশিয়ার ইরান, পাকিস্তান, আফগানিস্তান থেকে নেপাল অতিক্রম করে ভারতীয় পেনিনসুলার সমভূমি থেকে ১৮০০ মিটার উচ্চতায় পাওয়া যায়। এটি বিশেষভাবে ভারতীয় উপত্যকায় দেখা যায়।  বিস্তৃতি আফগানিস্তান, বাংলাদেশ, ভারত, ইরান, নেপাল, ওমান, পাকিস্তান পর্যন্ত বিস্তৃত।  বর্তমান অবস্থা এবং সংরক্ষণ বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল ১ অনুযায়ী প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০ ২০১২, গণপ্রজাতন্ত্রী বাংলাদেশ সরকার, পৃষ্ঠা- ১১৮৪৩৯   তথ্যসূত্র   বহিঃসংযোগ  AmphibiaWeb  বিষয়শ্রেণী:ভারতের ব্যাঙ বিষয়শ্রেণী:ব্যাঙের প্রজাতি বিষয়শ্রেণী:বাংলাদেশের ব্যাঙ বিষয়শ্রেণী:বাংলাদেশের উভচর
সর্বজ্ঞতা () হলো সকলকিছু জানার ক্ষমতা। হিন্দু, শিখ ও ইব্রাহিমীয় ধর্মে, এটি ঈশ্বরের একটি গুণকে বোঝায়। জৈনধর্মে, সর্বজ্ঞতা এমন গুণ যা যে কোনো ব্যক্তি অর্জন করতে পারে। বৌদ্ধধর্মে, বিভিন্ন সম্প্রদায়ের মধ্যে সর্বজ্ঞতা সম্পর্কে ভিন্ন ভিন্ন বিশ্বাস রয়েছে।  সর্বজ্ঞতা শব্দটি লাতিন শব্দ sciens (সচেতন) এবং উপসর্গ omni (প্রতিটি) থেকে এসেছে, কিন্তু এর অর্থ "সর্বদর্শন"।   তথ্যসূত্র    উৎস       বহিঃসংযোগ     Omniscience and Divine Foreknowledge article in the Internet Encyclopedia of Philosophy  বিষয়শ্রেণী:ঈশ্বরের ধারণা বিষয়শ্রেণী:ধর্মে শ্রেষ্ঠত্ব বিষয়শ্রেণী:জ্ঞান
মুফতি জামে মসজিদ () রাশিয়া এবং ইউক্রেনের মধ্যে বিতর্কিত ফিডোসিয়ায় অবস্থিত একটি মসজিদ।   ইতিহাস  এই মসজিদটির নির্মাণ কাজ ১৬২৩ সালে শুরু হয়ে ১৬৩৭ সালে সমাপ্ত হয়েছিল। মসজিদটি উসমানীয় স্থাপত্যের ঐতিহ্যে নির্মিত। ক্রিমিয়া রাশিয়ান সাম্রাজ্যে যোগদানের পরে মসজিদটি আর্মেনিয়ান ক্যাথলিক চার্চে পরিণত হয়। ১৯৭৫ সালে ভবনটিকে আসল চেহারাতে ফিরিয়ে আনার চেষ্টা করা হয়েছিল। মুসলিম সম্প্রদায়কে মালিকানা ফিরিয়ে দেওয়া হয়েছিল এবং ১৯৯৯ সালে নিয়মিত পরিষেবা শুরু হয়।  চিত্রশালা   তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:ক্রিমিয়ার মসজিদ বিষয়শ্রেণী:উসমানীয় স্থাপত্য বিষয়শ্রেণী:১৬৩৭-এ প্রতিষ্ঠিত বিষয়শ্রেণী:১৭শ শতাব্দীর মসজিদ বিষয়শ্রেণী:মসজিদ থেকে রূপান্তরিত গির্জা
সুশান্ত চৌধুরী (জন্ম ২৫ আগস্ট ১৯৭৯) ত্রিপুরার একজন ভারতীয় রাজনীতিবিদ। তিনি বর্তমানে দ্বিতীয় সাহার মন্ত্রকের অধীনে ত্রিপুরা সরকারের খাদ্য, নাগরিক সরবরাহ এবং ভোক্তা বিষয়ক, পরিবহন ও পর্যটন মন্ত্রী হিসেবে দায়িত্ব পালন করছেন। তিনি ২০১৮ সালে সিপিআই(এম) প্রার্থী মানিক দেকে ৩,৮৯০ ভোটের ব্যবধানে পরাজিত করে মজলিশপুর নির্বাচনী এলাকা থেকে বিধায়ক হন।   ফৌজদারি মামলা    জুলাই ২০১১-এ, সুশান্তের বিরুদ্ধে খুনের চেষ্টা, স্বেচ্ছায় বিপজ্জনক অস্ত্র বা উপায় দ্বারা গুরুতর আঘাত করা, সরকারী কর্মচারীকে তার দায়িত্ব পালন থেকে বিরত রাখার জন্য আক্রমণ বা অপরাধমূলক বল এবং আইপিসি ধারা ১৪৮, ১৪৯, ৩২৬, ৩৩৩ এর অধীনে অভিযোগ আনা হয়েছিল।, ৩৫৩, ৩০৭ এবং ৪২৭।  আবার, ফেব্রুয়ারী ২০১৬-এ, সুশান্তকে আইপিসি ধারা ১৮৮ এর অধীনে সরকারী কর্মচারী দ্বারা যথাযথভাবে প্রজ্ঞাপনের আদেশ অমান্য করার জন্য অভিযুক্ত করা হয়েছিল।   বিতর্ক    ২০২১ সালের নভেম্বরে, ত্রিপুরার তথ্য ও সাংস্কৃতিক বিষয়ক মন্ত্রী সুশান্ত চৌধুরী দাবি করেছিলেন যে সমৃদ্ধি সাকুনিয়া এবং স্বর্ণা ঝা নামে দুই এইচডব্লিউ নিউজ নেটওয়ার্কের সাংবাদিক যারা সংখ্যালঘুদের বিরুদ্ধে সহিংসতার রিপোর্ট করা ঘটনাগুলি কভার করতে রাজ্যে গিয়েছিলেন তারা একটি রাজনৈতিক দলের এজেন্ট এবং তারা সাম্প্রদায়িক উস্কানি দেওয়ার লক্ষ্যে ছিল। রাজ্যে অশান্তি।  মন্ত্রী আরও অভিযোগ করেছেন যে সাকুনিয়া এবং ঝা রাজ্যের ক্ষমতাসীন ভারতীয় জনতা পার্টি (বিজেপি) এবং এর মন্ত্রীদের বিরুদ্ধে সেলসম্যানের ছদ্মবেশে এবং জাল ছবি এবং ফুটেজ পোস্ট করে লোকেদের প্ররোচিত করছেন।  ত্রিপুরায় একটি শিশুকে গণধর্ষণ: বিজেপির তথ্য ও সংস্কৃতি বিষয়ক (আইসিএ) মন্ত্রী সুশান্ত চৌধুরী অভিযুক্ত মন্ত্রীর ছেলেকে সমর্থন করেছেন।   তথ্যসূত্র   বিষয়শ্রেণী:১৯৭৯-এ জন্ম বিষয়শ্রেণী:ত্রিপুরার রাজনীতিবিদ বিষয়শ্রেণী:ত্রিপুরার ভারতীয় জনতা পার্টির রাজনীতিবিদ বিষয়শ্রেণী:ভারতীয় জনতা পার্টি বিষয়শ্রেণী:ত্রিপুরার রাজ্য মন্ত্রিপরিষদের মন্ত্রী বিষয়শ্রেণী:ত্রিপুরা বিধানসভার সদস্য ২০১৮-২০২৩ বিষয়শ্রেণী:জীবিত ব্যক্তি বিষয়শ্রেণী:ত্রিপুরা বিধানসভার সদস্য ২০২৩-২০২৮
left|thumb|180px|একটি শুকনো লবঙ্গ ফুলের কুঁড়ি  লবঙ্গ (Syzygium aromaticum, অন্য নাম Eugenia aromaticum or Eugenia caryophyllata) এক প্রকারের মসলা। লবঙ্গ গাছের ফুলের কুঁড়িকে শুকিয়ে লবঙ্গ মসলাটি তৈরি করা হয়। খাদ্যদ্রব্যে মসলা হিসাবে এটি ব্যবহার করা হয়। লবঙ্গের আদি বাস ইন্দোনেশিয়ায়, তবে বর্তমানে এটি পৃথিবীর সর্বত্র ব্যবহৃত হয়। জাঞ্জিবার, ইন্দোনেশিয়া ও মাদাগাস্কারে লবঙ্গ চাষ করা হয়। এছাড়া দক্ষিণ এশিয়ার বাংলাদেশ, ভারত, পাকিস্তান ও শ্রীলংকাতেও লবঙ্গের চাষ হয়ে থাকে।   ব্যবহার  left|thumb|180px|Dried cloves|শুকনো লবঙ্গ  thumb|right|২০০৫ সালের লবঙ্গ উৎপাদনের উপাত্ত।  FAO এর ২০০৫ সালের উপাত্ত অনুসারে ইন্দোনেশিয়াতে পৃথিবীর ৮০% লবঙ্গ উৎপাদিত হয়। দ্বিতীয় ও তৃতীয় স্থানে রয়েছে যথাক্রমে মাদাগাস্কার ও তাঞ্জানিয়া।  লবঙ্গকে আস্ত অথবা গুঁড়া অবস্থায় রান্নায় ব্যবহার করা হয়। এর গন্ধ কড়া বলে অল্প পরিমাণে দিলেই চলে। ইউরোপ ও এশিয়া মহাদেশের প্রায় সব দেশেই এর ব্যবহার বিদ্যমান। ইন্দোনেশিয়াতে ক্রেটেক নামের সিগারেটে সুগন্ধি হিসাবে লবঙ্গ ব্যবহার করা হয়। চীনা ও জাপানীরা ধুপ হিসাবে লবঙ্গ ব্যবহার করে থাকে। thumb|Clove (লবংগ) ভারতীয় উপমহাদেশের খাদ্যে দীর্ঘকাল ধরে লবঙ্গ ব্যবহার করা হয়ে আসছে। মেক্সিকোর খাদ্যেও এর ব্যবহার রয়েছে। এসব এলাকায় জিরা ও দারুচিনির সাথে লবঙ্গকে ব্যবহার করা হয়। Dorenburg, Andrew and Page, Karen. "The New American Chef: Cooking with the Best Flavors and Techniques from Around the World", John Wiley and Sons Inc., ©2003.   রাসায়নিক গঠন   লবঙ্গের সুগন্ধের মূল কারণ "ইউজেনল" (Eugenol) নামের যৌগ। এটি লবঙ্গ থেকে প্রাপ্ত তেলের মূল উপাদান, এবং এই তেলের প্রায় ৭২-৯০% অংশ জুড়ে ইউজেনল বিদ্যমান। এই যৌগটির জীবাণুনাশক এবং বেদনানাশক গুণ রয়েছে। লবঙ্গের তেলের অন্যান্য গুরুত্বপূর্ণ উপাদান হলো অ্যাসিটাইল ইউজেনল, বেটা-ক্যারোফাইলিন, ভ্যানিলিন, ক্র্যাটেগলিক অ্যাসিড, ট্যানিন, গ্যালোট্যানিক অ্যাসিড, মিথাইল স্যালিসাইলেট, ফ্ল্যাভানয়েড, ইউজেনিন, র‌্যাম্নেটিন, ইউজেনটিন, ট্রি-টেরপেনয়েড, ক্লিনোলিক অ্যাসিড, স্টিগ্মাস্টেরল, সেস্কুইটার্পিন।Chinese Herbal Medicine: Materia Medica, Third Edition by Dan Bensky, Steven Clavey, Erich Stoger, and Andrew Gamble. 2004   তথ্যসূত্র   বিষয়শ্রেণী:মসলা বিষয়শ্রেণী:ঐতিহ্যবাহী চীনা ঔষধে উদ্ভিদ ব্যবহার বিষয়শ্রেণী:আয়ুর্বেদে ব্যবহৃত উদ্ভিদ বিষয়শ্রেণী:কাঠ-বহির্ভূত বনজ দ্রব্য বিষয়শ্রেণী:ভারতীয় মসলা
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল।  ~ মহীন (আলাপ) ০৫:২৬, ২৫ এপ্রিল ২০১৭ (ইউটিসি) লাভ ম্যাড (Lovemad)   – (অপসারণের প্রস্তাবনা দেখুনলগ দেখুন) () উল্লেখযোগ্য সংগঠন নয়। আফতাব (আলাপ) ১৫:১৭, ২০ এপ্রিল ২০১৭ (ইউটিসি)  - Tanvir ☎ ১৭:৫১, ২০ এপ্রিল ২০১৭ (ইউটিসি)  অপসারণে । — ফেরদৌস • ২১:৫০, ২০ এপ্রিল ২০১৭ (ইউটিসি) দ্রুত অপসারণ যোগ্য। >>কায়সার আহমাদ (আলাপ) ০২:১০, ২১ এপ্রিল ২০১৭ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
দানিশ সিদ্দিকী (১৯ মে ১৯৮৩–১৫ জুলাই ২০২১) মুম্বাইয়ের এক ভারতীয় ফটো সাংবাদিক ছিলেন। তিনি ২০১৮ সালে বার্তাসংস্থা রয়টার্সের ফটো সাংবাদিক হিসেবে পুলিৎজার পুরস্কার পেয়ে ছিলেন। ২০২১ সালে পেশাগত দায়িত্ব পালনরত অবস্থায় আফগানিস্তানের সরকারি বাহিনী ও তালেবানের সংঘর্ষের সময় গুলিবিদ্ধ হয়ে তিনি মৃত্যুবরণ করে।   শিক্ষা জীবন  দানিশ সিদ্দিকী ১৯ মে ১৯৮৩ সালে জন্মগ্রহণ করেন। দক্ষিণ দিল্লির অ্যাঞ্জেল স্কুলে তিনি পড়াশোনা করেন। তিনি দিল্লীর জামিয়া মিলিয়া ইসলামিয়া থেকে অর্থনীতিতে স্নাতক ডিগ্রি অর্জন করে ২০০৭ সালে জামিয়ার এ.জে.কে মাস কমিউনিকেশন রিসার্চ সেন্টার থেকে গণযোগাযোগে ডিগ্রি অর্জন করেন।   কর্মজীবন  সিদ্দিকী টেলিভিশনে সংবাদদাতা হিসেবে কেরিয়ার শুরু করেছিলেন। ২০১০ সালে শিক্ষানবীশ চিত্র সাংবাদিক হিসেবে আন্তর্জাতিক সংবাদ সংস্থা রয়টার্সে যোগ দেন। ২০১৫ সালে নেপালের ভূমিকম্পের ছবি তোলেন। ২০১৯-২০২০ সালে হংকং আন্দোলন, রোহিঙ্গা গণহত্যার ফলে উদ্ভূত শরণার্থী সংকট, ২০২০ সালে দিল্লির দাঙ্গার ছবিও তোলেন। করোনাভাইরাস মহামারীতে ভারতের যে ছবিগুলো পুরো বিশ্বকে নাড়া দিয়ে গেছে, তার অনেকগুলো দানিশ সিদ্দিকীর তোলা। ২০১৮ সালে তিনি বার্তাসংস্থা রয়টার্সের ফটো সাংবাদিক হিসেবে রোহিঙ্গা শরণার্থী সংকট ডকুমেন্টিংয়ের জন্য আদনান আবিদী সাথে ফিচার ফটোগ্রাফির পুলিৎজার পুরস্কার পেয়ে ছিলেন।  ভারতের রয়টার্সের ফটো বিভাগের প্রধান হিসেবে দায়িত্বরত ছিলেন তিনি।   মৃত্যু  দানিশ সিদ্দিকী ১৫ জুলাই ২০২১ সালে আফগানিস্তানের সরকারি বাহিনী ও তালেবানের সংঘর্ষের সময় গুলিবিদ্ধ হয়ে মৃত্যুবরণ করেছেন।   তথ্যসূত্র   বিষয়শ্রেণী:১৯৮৩-এ জন্ম বিষয়শ্রেণী:২০২১-এ মৃত্যু বিষয়শ্রেণী:ভারতীয় আলোকচিত্র সাংবাদিক বিষয়শ্রেণী:জামিয়া মিলিয়া ইসলামিয়ার প্রাক্তন শিক্ষার্থী বিষয়শ্রেণী:পুলিৎজার পুরস্কার বিজয়ী বিষয়শ্রেণী:মুম্বইয়ের ব্যক্তি বিষয়শ্রেণী:আফগানিস্তানে আগ্নেয়াস্ত্র দ্বারা মৃত্যু বিষয়শ্রেণী:ভারতীয় মুসলিম বিষয়শ্রেণী:ভারতীয় সাংবাদিক বিষয়শ্রেণী:২১শ শতাব্দীর ভারতীয় মুসলিম বিষয়শ্রেণী:ভারতীয় আলোকচিত্রশিল্পী বিষয়শ্রেণী:দিল্লির সাংবাদিক বিষয়শ্রেণী:বিদেশে খুন হওয়া ভারতীয় ব্যক্তি
আনভাটো ছিল আলপার তুরগুত দ্বারা ২০০৭ সালে প্রতিষ্ঠিত, এটি অনলাইন ভিডিও এডিটিং, অবকাঠামো, প্রকাশনা এবং নগদীকরণ সহ অনলাইন ভিডিও শিল্পের জন্য ক্লাউড কম্পিউটিং প্রযুক্তি প্রদানকারী একটি মাউন্টেন ভিউ, ক্যালিফোর্নিয়া-ভিত্তিক প্রযুক্তি প্রতিষ্ঠান।  ৮ই জুলাই, ২০১৬-এ, গুগল ঘোষণা করেছে যে এটি আনভাটো অধিগ্রহণ করেছে; কোম্পানিটিকে গুগল ক্লাউড প্ল্যাটফর্ম স্যুটে অন্তর্ভুক্ত করা হবে।   তথ্যসূত্র    বহিঃসংযোগ      বিষয়শ্রেণী:গুগল অধিগ্রহণ বিষয়শ্রেণী:২০০৭-এ প্রতিষ্ঠিত মার্কিন কোম্পানি
দ্য ইনভিজিবল থ্রেড (  অদৃশ্য সুতো;  ) হলো ২০২২ সালে মুক্তিপ্রাপ্ত একটি ইতালীয় হাস্যরসাত্মক নাট্যধর্মী চলচ্চিত্র। যার পরিচালক ছিলেন মার্কো সাইমন পুসিওনি, রচয়িতা লুকা দে বেই এবং মার্কো সাইমন পুসিওনি এবং অভিনেতা ফিলিপ্পো টিমি, ফ্রান্সেস্কো সায়ানা এবং ফ্রান্সেস্কো ঘেঘি।     পটভূমি  গল্পটি লিওনের দৃষ্টিকোণ থেকে বর্ণিত, যিনি ইউরোপে এলজিবিটি অধিকার নিয়ে একটি স্কুল প্রকল্পে কাজ করছেন, যা তার নিজের ব্যক্তিগত অভিজ্ঞতার উপর ভিত্তি করে তৈরি। তার স্কুলজীবনের সুন্দরী বান্ধবী আনার সাথে প্রথম প্রেমের উন্মাদনায় মেতে থাকা অবস্থাতেও লিওন মেনে নিতে বাধ্য হয় যে তার "সুন্দর পরিবার" যতটা নিখুঁত মনে হয় ততটা নয়। আর তাই, সমকামিতাকে বংশগত বলে মনে করা কুসংস্কারপূর্ণ দৃষ্টিভঙ্গি, একগাদা ভুল বোঝাবুঝি, পারিবারিক দ্বন্দ্ব এবং বিভিন্ন উত্থান-পতনের মধ্যে আটকে থাকা আমাদের এই যুবক - যার কষ্ট দিনের মতো স্পষ্ট এবং বাবা-মায়ের বিচ্ছেদের কারণে হওয়া অন্য যে কোনও যুবকের অনুভূতি থেকে আলাদা নয় - নিজেকে তার দুই বাবা এবং যারা তাকে পৃথিবীতে এনেছে তাদের সকলের সাথে বেঁধে রাখা "অদৃশ্য সুতো" সম্পর্কে ভাবতে শুরু করেন।   অভিনেতা    পাওলো ফেরারি চরিত্রে ফিলিপ্পো টিমি  সিমোন লাভিয়া চরিত্রে ফ্রান্সেস্কো সায়ানা  লিওন ফেরারি চরিত্রে ফ্রান্সেসকো ঘেঘি  আন্না দেল মন্টে চরিত্রে জিউলিয়া মানজা  টিলি নোলান চরিত্রে জোধি মে  মনিকা ফেরারি চরিত্রে ভ্যালেন্টিনা সার্ভি  জ্যাকোপো ভেনোসা চরিত্রে ইমানুয়েল মারিয়া ডি স্টেফানো  দারিও দেল মন্টে চরিত্রে মাত্তিও অস্কার গিউগিওলি  রিকার্ডো মরসেলি চরিত্রে মাউরো কন্তে  এলিসা দেল মন্টে চরিত্রে অ্যালেসিয়া গিউলিয়ানি  জেরাল্ড টাইলার লেরয় লিওটার চরিত্রে  রিসেপশনিস্ট হিসেবে এনরিকো বোরেলো  ডোমেনিকো মোরেত্তির চরিত্রে জিয়ানলুকা ডি মার্চি   মুক্তি  চলচ্চিত্রটি নেটফ্লিক্সে উপলব্ধ।নেটফ্লিক্সে দ্য ইনভিজিবল থ্রেড   তথ্যসূত্র    বহিঃসংযোগ      বিষয়শ্রেণী:রোমের পটভূমিতে চলচ্চিত্র বিষয়শ্রেণী:পিতা-পুত্রের সম্পর্ক সম্পর্কে চলচ্চিত্র বিষয়শ্রেণী:নেটফ্লিক্সের মৌলিক চলচ্চিত্র বিষয়শ্রেণী:২০২২-এর হাস্যরসাত্মক নাট্য চলচ্চিত্র বিষয়শ্রেণী:২০২২-এর চলচ্চিত্র বিষয়শ্রেণী:এলজিবিটিকিউ সম্পর্কিত চলচ্চিত্র
হিজাজ পর্বতমালা ( ), যাকে "হিজাজ রেঞ্জ" নামেও ডাকা হয়, এটি পশ্চিম সৌদি আরবের হিজাজ অঞ্চলে অবস্থিত একটি পর্বতমালা।  এই পর্বতমালা লাল সাগরের পূর্ব উপকূল বরাবর উত্তর-দক্ষিণে বিস্তৃত। এটি মিদিয়ান পর্বতমালাকে অন্তর্ভুক্ত করে এবং বিস্তৃত অর্থে সারাওয়াত পর্বতমালার অংশ হিসেবে বিবেচিত হয়।   ভূগোল   আরব উপদ্বীপের পশ্চিম উপকূলীয় ঢাল দুইটি পর্বতমালায় গঠিত—উত্তরে হিজাজ পর্বতমালা এবং আরও দক্ষিণে আসির পর্বতমালা। এই দুই পর্বতের মাঝে উপদ্বীপের উপকূলরেখার মধ্যভাগে একটি ফাঁকা অঞ্চল রয়েছে। পর্বতমালাটি প্রায়  উচ্চতা থেকে শুরু হয়ে এই ফাঁকার কাছে গিয়ে প্রায়  উচ্চতায় নেমে আসে।  এই পর্বতমালার পশ্চিম অংশ হঠাৎ করেই নিচে নেমে লাল সাগরের দিকে পড়ে যায়, যার ফলে উপকূলে তিহামাহ নামক একটি সরু সমতলভূমি গঠিত হয়েছে। পূর্ব ঢাল তুলনামূলকভাবে ধীরে নেমে যায়, ফলে বিরল বৃষ্টিপাত হলেও তা ওয়াদি অঞ্চলে ঝর্ণা ও কূপ ঘিরে ওয়াসিসের সৃষ্টি করে।   নদী বা ওয়াদি  হিজাজ পর্বতমালাকে প্রাচীন পিশোন নদীর উৎস হিসেবে বিবেচনা করা হয়ে থাকে, যা ইডেনের উদ্যানের চারটি নদীর একটি হিসেবে বর্ণিত হয়েছে। গবেষক জুরিস জারিন্স তাঁর গবেষণায় ইডেনের উদ্যানকে পারস্য উপসাগরের উত্তর প্রান্তে, কুয়েতের কাছে চিহ্নিত করেছেন। বর্তমানে শুকিয়ে যাওয়া এই নদী পথটি—যা ওয়াদি আল-রুম্মাহ এবং তার সম্প্রসারণ ওয়াদি আল-বাতিন নামে পরিচিত—বস্টন ইউনিভার্সিটির ফারুক এল-বাজ চিহ্নিত করেন এবং একে ‘কুয়েত নদী’ নাম দেন। এই নদী সৌদি মরুভূমির উপর দিয়ে প্রায়  উত্তর-পূর্ব দিকে প্রবাহিত হয়ে ওয়াদি আল-বাতিন অনুসরণ করে পারস্য উপসাগরের তীরে পৌঁছায়। অনুমান করা হয়, এই ‘পিশোন’ বা ‘কুয়েত নদী’ এবং হিজাজ অঞ্চলের পরিবেশ প্রায় ২,৫০০ থেকে ৩,০০০ বছর আগে শুকিয়ে গিয়েছিল।   বন্যপ্রাণী   thumb|right|হামাদ্রিয়াস বানর মক্কা প্রদেশের আল হাদা অঞ্চলে  এই পর্বতমালায় আরব চিতাবাঘের উপস্থিতি নথিভুক্ত হয়েছে। প্রাচীন কালে, বলা হয় নবী মুহাম্মদের বংশধর মূসা আল-কাজিম মদিনার উত্তরের মরুপ্রান্তরে একটি সিংহের মুখোমুখি হয়েছিলেন। তাইফের কাছাকাছি আল হাদা ও আল-শাফার মতো বসতিবহুল এলাকায় হামাদ্রিয়াস বানরদের দেখা যায়।   খনিশিল্প  এই অঞ্চলের মধ্যে পড়ে মাহদ আদ-দাহাব ("সোনার দোলনা") নামক জেলা, যা মক্কা ও মদিনার মাঝামাঝি অবস্থিত। এটি সৌদি আরবের প্রধান স্বর্ণ-রৌপ্য খনি। খনিটি মূলত খ্রিস্টপূর্ব ৯৫০ এবং খ্রিস্টীয় ৭৫০–১২৫৮ ও প্রায় ১৯৩৯–১৯৫৪ খ্রিস্টাব্দের মধ্যে সক্রিয় ছিল।   গ্যালারি    আরও দেখুন    আল হাররাহ  বাইবেলের সিনাই পর্বত  সৌদি আরবের ভূতত্ত্ব  সৌদি আরবের পর্বতগুলোর তালিকা   সূত্র    আরও পঠনযোগ্য   তিহামাহ, আসির ও হিজাজ পর্বতমালার মধ্য দিয়ে এক যাত্রা, লিখেছেন উইলফ্রেড থেসিজার   বহিঃসংযোগ   হিজাজ পর্বতমালা (ইউটিউব)  মক্কা-মদিনা হাইওয়ের উপর হিজাজ পর্বতের বজ্রপাতময় মেঘ। ১০.০৪.২০১২  হিজাজ পর্বতমালা – পর্বতারোহণ, হাইকিং ও পর্বতাভিযান সংক্রান্ত তথ্য  বিষয়শ্রেণী:সৌদি আরবের পর্বতমালাসমূহ বিষয়শ্রেণী:হেজাজ বিষয়শ্রেণী:আরবি ভাষার লেখা থাকা নিবন্ধ বিষয়শ্রেণী:উইকিউপাত্তে স্থানাঙ্ক আছে
আবুল বাসার (মৃত্যু: ১৭ নভেম্বর ২০১৮) একজন বাংলাদেশী শিক্ষাবিদ। তিনি বাংলাদেশ কৃষি বিশ্ববিদ্যালয়ের প্রাক্তন অধ্যাপক এবং জামালপুরে অবস্থিত বেসরকারি বিশ্ববিদ্যালয়, শেখ ফজিলাতুন্নেছা মুজিব বিশ্ববিদ্যালয়ের সাবেক উপাচার্য।   পরিবার  তিনি এক পুত্র ও তিন কন্যা সন্তানের জনক।   কর্মজীবন  বাসার বাংলাদেশ কৃষি বিশ্ববিদ্যালয়ের প্রাক্তন অধ্যাপক। তিনি বিশ্ববিদ্যালয়টিতে দীর্ঘ ৩৭ বছর অধ্যাপনায় নিয়োজিত ছিলেন। কর্মজীবনে তিনি জাতীয় কবি কাজী নজরুল ইসলাম বিশ্ববিদ্যালয়ের কোষাধ্যক্ষসহ বিভিন্ন গুরুত্বপূর্ণ দায়িত্ব পালন করেছেন।  আবুল বাসার ২০১৫ থেকে ২০১৮ সাল পর্যন্ত জামালপুরে অবস্থিত বেসরকারি বিশ্ববিদ্যালয়, শেখ ফজিলাতুন্নেছা মুজিব বিশ্ববিদ্যালয়ের উপাচার্য হিসেবে দায়িত্ব পালন করেন।   মৃত্যু  তিনি ২০১৮ সালের ১৭ নভেম্বর চিকিৎসাধীন অবস্থায় ৭৪ বছর বয়সে ঢাকায় মৃত্যুবরণ করেন।   তথ্যসূত্র   বিষয়শ্রেণী:বাংলাদেশী শিক্ষাবিদ বিষয়শ্রেণী:২০১৮-এ মৃত্যু বিষয়শ্রেণী:বাংলাদেশ কৃষি বিশ্ববিদ্যালয়ের শিক্ষক বিষয়শ্রেণী:শেখ ফজিলাতুন্নেছা মুজিব বিশ্ববিদ্যালয়ের উপাচার্য
বাহলা দুর্গ ওমানের 'দার্জিবেল একদার ' পার্বত্য অঞ্চলের ঐতিহাসিক দুর্গগুলোর একটি। এবং এটি ওমানের এক মাত্র ইউনেস্কো অধিভুক্ত দুর্গ যা ১৯৮৭ সালে অধিভুক্ত করা হয়।  ব্যাপক সংস্কার এবং পুনঃস্থাপন এর পর এই দুর্গটি ২০১২ সালে সাধারণের জন্য উন্মুক্ত করে দেয়া হয়।  যদিওবা ভ্রমণ ইচ্ছুক দের এই দুর্গ সম্পর্কে আরো বিস্তারিত জানার জন্য এই বিশাল কম্পলেক্স এ কোনো নির্দেশিকা  বা প্রদর্শনীর ব্যবস্থা করা হই নি যাতে ভ্রমণপিপাসুরা এই দুর্গ নিজের মত ঘুরে বেড়াতে পারে  ইতিহাস  ধরা হয়, ১২শ বা ১৫শ শতক এর দিকে বনু নেভাম গোত্রের দ্বাড়া এই দুর্গ টি প্রতিস্টা করে যারা সে সময়ে frankincense এর ব্যবসা নিয়ন্ত্রণের জন্য পরিচিত ছিল।  উক্ত কম্পলেক্সের অংশ হিসেবে উদ্যান সংলগ্ন একটি খিলান ও রয়েছে এবং ১৩ কি.মি ব্যাপ্ত প্রাচীন প্রাচীর রয়েছে যার অংশ বিশেস আজো দাড়িয়ে আছে।  কাদা এবং খড়ের তৈরী ইট এর দ্বাড়া নির্মিত হওয়ায় পুনর্সংস্কার এর পূর্ব পর্যন্ত মূল কাঠামোর ব্যাপক ক্ষয় হয়।  এই দুর্গকে ঘিরে প্রচুর কিংবদন্তি রয়েছে।  কাঠামো  এই দুর্গ এর মুল ৩ অংশ রয়েছে।  আল কাসাবা, বাইত আল হাদিত এবং বাইত আল জাবাল। তন্মধ্যে বাইত আল হাদিত অংশ টি ইয়ারিবা বংশের (১৬২৪-১৭৪৩)  দ্বাড়া প্রতিস্টিত হয়। এবং বাইত আল জাবাল অংশ টি অস্টাদশ শতকে স্থাপিত হয়।  সংরক্ষণ ১৯৯৫ সালে বাহলা দুর্গ এর সংরক্ষণ প্রচেস্টা শুরু হয়, যদিও এই পুন:সংস্কার করার মুল উদ্দেশ্যই ছিল দুর্গ কে নতুন করে তোলা। যদিও এই সংস্কার কোনোরকম প্রত্নতাত্ত্বিক, স্থানাঙ্ক, স্থাপত্য বা প্রযুক্তিগত সমীক্ষা ছাড়াই করা হয়েছিল। তথ্যসূত্র   বহিঃসংযোগ  WHC ইউনেস্কো অফিশিয়াল সাইট   বাহলা দুর্গের ভিডিও   বিষয়শ্রেণী:বাহলা বিষয়শ্রেণী:ওমানের দূর্গ বিষয়শ্রেণী:ওমানের বিশ্ব ঐতিহ্য স্থান বিষয়শ্রেণী:ওমানের প্রত্নতাত্ত্বিক স্থান বিষয়শ্রেণী:আরবীয় স্থাপত্যকলা বিষয়শ্রেণী:World Heritage Sites in Danger বিষয়শ্রেণী:আরবীয় স্থাপত্য বিষয়শ্রেণী:বিপদাপন্ন বিশ্ব ঐতিহ্যবাহী স্থান